પાલનપુર-આબુ હાઈ-વે પર આર.ટી.ઓ. સર્કલ પર એક હોટલ પર પાલનપુર-ડીસા અને અમીરગઢના વેપારીઓ તેમના વાહન પાર્ક કરી ચર્ચા કરતા હતાં તેવામાં આબુ રોડ બાજુથી પૂર ઝડપે આવી રહેલ ટેન્કરના ચાલકે સીધુ જ હોટલ તરફ હંકારી જતા વચ્ચે પડેલ એક સ્વીફ્ટ કાર, એક ક્રિએટા અને એક રિક્ષાને અડફેટમાં લઈ ખુડદો બોલાવી દીધો હતો અને વેપારીઓને પણ અડફેટમાં ફંગોળતા છ વ્યક્તિના ઘટના સ્થળે મોત નિપજ્યા હતાં અને ૧૦ વ્યક્તિને ઈજા થતાં સારવાર અર્થે મોકલવામાં આવ્યા હતાં. મૃતકોમાં ભરતભાઈ મણિલાલ પટેલ (રહે. અમીરગઢ), દિલીપભાઈ છગનભાઈ પટેલ (રહે. અમીરગઢ), સુરેશભાઈ સામજીભાઈ પટેલ (રહે. અમીરગઢ), વિઠ્ઠલભાઈ પટેલ (રહે. અમીરગઢ), રાહુલભાઈ દિલીપભાઈ જોષી (રહે. બ્રાહ્મણવાસ, પાલનપુર) અને પ્રકાશભાઈ ઈશ્વરભાઈ સોલંકી (રહે. ડીસા) નો સમાવેશ થાય છે. અકસ્માતના પગલે લોકોના ટોળેટોળા ઘટના સ્થળે એકઠા થઈ ગયા હતાં.